b'\n_START_ARTICLE_\nPlatja de la Nova Mar Bella\n_START_PARAGRAPH_\nPlatja de la Nova Mar Bella er en strand i den katalanske byen Barcelona. Den ligger mellom Platja de la Mar Bella og den nesten ny\xc3\xa5pna Platja de Llevant. Den er sammen med Platja de la Mar Bella en av strendene som ble laget i forbindelse med ombygginga av havnefronten, og er dermed et resultat av den nye byutviklinga etter de olympiske leker i 1992._NEWLINE_Den ligger i et rolig omr\xc3\xa5de, i distriktet Sant Mart\xc3\xad. Den er den stranda i byen som har st\xc3\xb8rst andel kvinner (60\xc2\xa0%)._NEWLINE_Platja de la Nova Mar Bella er rundt 500 meter lang og har en gjennomsnittlig bredde p\xc3\xa5 45 meter.'